'''Suppression of Enemy Air Defenses''' (forkortet og normalt omtalt som '''SEAD''', dansk: Undertrykkelse af fjendtlige luftforsvar), også kaldet "[[Wild Weasel]]"- eller "Iron Hand"-operationer i [[USA]]. Konceptet er at undertrykke et fjendtligt jordbaseret luftforsvarssystem såsom [[Missil#Jord til luft-missiler|jord til luft-missiler]] (SAM: ''Surface to Air Missiles'') og luftværnsartilleri (AAA: ''Anti Aircraft Artillery''), [[radar]]systemer, kommandostruktur (C<sup>3</sup>-funktioner), således at egne eller allierede fly kan operere frit uden truslen fra et jordbaseret luftforsvar i operationsområdet. Denne undertrykkelse kan udføres ved fysisk at angribe og nedkæmpe systemerne eller ved at hæmme/forhindre systemernes funktionalitet ved hjælp af [[elektronisk krigsførelse]]. I moderne krigsførelse kan SEAD-missioner udgøre op til 30 procent af alle flymissioner i den første uge af krigshandlingerne og derefter i et mere beskedent omfang.<ref name="Tucker">Tucker, Spencer C. (Editor), ''The Encyclopedia of Middle East Wars: The United States in the Persian Gulf, Afghanistan, and Iraq Conflicts'', ABC-CLIO, 2010, s. 61-62</ref> En fjerdedel af amerikanske kampmissioner i nyere konflikter har været SEAD-missioner.<ref>{{Cite web |url=http://www.fas.org/man/crs/RS21141.pdf |title=CRS Report for Congress Military Suppression of Enemy Air Defenses (SEAD): Assessing Future Needs by Christopher Bolkcom, 2005, side 5 |access-date=18. juli 2015 |archive-date=28. oktober 2012 |archive-url=https://web.archive.org/web/20121028165806/http://www.fas.org/man/crs/RS21141.pdf |url-status=dead }}</ref>
Militær Ledelse Organisationer